**Pielikums Nr.2**

Informatīvajam ziņojumam “Par spēkā esošo

nodokļu atvieglojumu izvērtēšanu**”**

**PARAUGS**

|  |  |
| --- | --- |
| **Plānā spēkā esošā nodokļu atvieglojuma, kuram mērķis un sasniedzamie rādītāji ir definējami** /1.kategorija/ | |
| Nodokļa atvieglojuma grupa | Atvieglojums, kas vērsts uz noteiktu ekonomisku vai sociālu mērķu sasniegšanu |
| Nosaukums | **Atvieglojums par apgādībā esošu personu** |
| N.p.k. | **1.1.3.** |

|  |  |  |  |  |  |
| --- | --- | --- | --- | --- | --- |
|  | Normatīvais akts | Likums “Par iedzīvotāju ienākuma nodokli” | | | |
|  | Norma (likuma pants, panta daļa, punkts, apakšpunkts vai pārejas noteikumu punkts) | Likuma 13.pants un uz likuma pamata izdotie 14.11.2017. MK noteikumi Nr.676 “Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” | | | |
|  | Nodokļa atvieglojuma būtība vai redakcija | Ja nodokļa maksātāja apgādībā algas nodokļa grāmatiņā ir reģistrēta viena vai vairākas personas, par kuru saskaņā ar likumu “Par iedzīvotāju ienākuma nodokli” var saņemt nodokļa atvieglojumu, nodokļa maksātāja ar IIN apliekamo ienākumu samazina par normatīvajos aktos noteikto summu (2020.gadā – par 250 *euro* mēnesī) par katru apgādībā esošo personu.  Atvieglojums par apgādībā esošu personu var piemērot:  a) par nepilngadīgu bērnu,  b) par bērnu, kamēr viņš turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai,  c) par mazbērnu vai audzināšanā paņemtu bērnu, ja no viņa vecākiem nav iespējams piedzīt uzturnaudu (alimentus), arī tikmēr, kamēr viņš turpina vispārējās, profesionālās, augs¬tākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai,  d) par nepilngadīgu brāli un māsu, kā arī par brāli un māsu, kamēr brālis un māsa turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai, ja viņiem nav darbaspējīgu vecāku,  e) par maksātāju aizbildnībā vai aizgādnībā esošu personu,  f) par augstāk minēto personu, kā arī nestrādājošu laulāto apgādībā esošu nepilngadīgu bērnu,  g) par laulāto, vecākiem, vecvecākiem un bērniem, kas sasnieguši 18 gadu vecumu, ja minētās personas nav strādājošas un saskaņā ar normatīvajiem aktiem ir atzītas par personām ar invaliditāti,  h) par nestrādājošu laulāto, kura apgādībā ir nepilngadīgs bērns, kas saskaņā ar normatīvajiem aktiem ir atzīts par personu ar invaliditāti,  i) par nestrādājošu laulāto, kura apgādībā ir bērns vecumā līdz trim gadiem,  j) par nestrādājošu laulāto, kura apgādībā ir trīs vai vairāk bērni līdz 18 gadu vecumam vai līdz 24 gadu vecumam, no kuriem vismaz viens ir jaunāks par septiņiem gadiem, kamēr bērns turpina vispārējās, profesionālās, augstākās vai speciālās izglītības iegūšanu,  k) par nestrādājošu laulāto, kura apgādībā ir pieci bērni līdz 18 gadu vecumam vai līdz 24 gadu vecumam, kamēr bērns turpina vispārējās, profesionālās, augstākās vai speciālās izglītības iegūšanu  Nodokļa atvieglojuma apmērs 2015. – 2020.gadā   |  |  |  |  |  |  |  | | --- | --- | --- | --- | --- | --- | --- | | **Gads** | **2015** | **2016** | **2017** | **2018** | **2019** | **2020** | | Apmērs *euro* | 165 | 175 | 175 | 200 | 230 | 250 | | | | |
|  | Nodokļa atvieglojuma *ieviešanas* mērķis | Mērķis ir sniegt finansiālu atbalstu, vienlaikus veicinot to nodokļa maksātāju nodarbinātību (un centienus gūt lielākus ienākumus), kuriem ir apgādībā esošs ģimenes loceklis, kam pašam nav ienākumu (bērns un/vai laulātais, kurš rūpējās par apgādājamiem). Līdz ar to, paaugstinās ģimenes kopējie neto ienākumi, kā arī neto ienākums uz vienu ģimenes locekli.  Atvieglojuma mērķis nav paredzēts palielināt MN vai potenciāli apgādībā esošo personu skaita pieaugumu.  Atvieglojums skatāms kopsakarā ar citiem valsts atbalsta instrumentiem ģimenēm (skat. 12. punktu) | | | |
|  | Nodokļa atvieglojuma atbilstība tā ieviešanas būtībai (vai nodokļa atvieglojums ir efektīvs) | Nodokļa atvieglojums ir efektīvs, jo palielina maksātāja rīcībā paliekošos pēcnodokļu ienākumus atbilstoši maksātāja apgādībā esošo personu skaitam (informāciju par atvieglojuma efektivitāti ierobežojošiem faktoriem skat. 10.punktā). | | | |
|  | Nodokļa maksātāju skaits, kuri saņem nodokļa atvieglojumu, pēdējo trīs gadu periodā | Esošais nodokļa maksātāju skaits:  Pēc VID sniegtajiem datiem (*dati uz 20.08.2019*.) apgādībā esošo personu skaits uz 2019.gada 1.janvāri kopā bija 322 665 personas, tajā skaitā pieaugušie (vismaz 18 gadus veci) 27 877 personas.   |  |  |  |  | | --- | --- | --- | --- | | **Fizisko personu skaits, kas izmantojuši IIN atvieglojumu 2016. – 2018.gadā[[1]](#footnote-1), *tūkst.*** | **2016** | **2017** | **2018** | | Atvieglojums par apgādībā esošām personām | 211,7 | 212,4 | 215,8 |   ***Avots:*** *VID dati uz 19.09.2019.* | | | |
|  | Nodokļa atvieglojuma fiskālā ietekme pēdējo trīs gadu periodā | Nodokļa atvieglojuma fiskālā ietekme:   | **Nodokļa atvieglojuma apmērs** | **2016** | **2017** | *% pret iepr. gadu* | **2018[[2]](#footnote-2)** | | | | | --- | --- | --- | --- | --- | --- | --- | --- | | **Milj. *euro*** | | **Milj. *euro*** | *% pret iepr. gadu* | *% pret IIN ieņēm.* | *% pret IKP* | | Atvieglojums par apgādībā esošu personu | 126,0 | 128,9 | *2,3* | 128,6 | *-0,2* | *7,4* | *0,44* |   ***Avots****: VID dati uz 19.09.2019. un FM aprēķini* | | | |
|  | Cita būtiska informācija (t.sk., atvieglojuma ieviešanas iemesls, padziļinātu pētījumu rezultāti u.c.) | Neraugoties uz to, ka nodokļa atvieglojuma apmērs katru gadu pieaug, uz 2018.gada datu bāzes veikta padziļināta analīze liecina, ka nodokļa atvieglojums efektīvi darbojas uz personām, kas gūst vismaz vidējus ienākumus, kamēr personu gūtajam ienākumam samazinoties, samazinās arī to personu skaits, kuras spēj pilnībā izmantot nodokļa atvieglojumu Nodokļa atvieglojums nav efektīvs attiecībā uz personām, kas negūst ar nodokli apliekamus ienākumus.  **Nodokļu maksātāju skaits 2018. gadā2 sadalījumā pēc ienākumiem no algota darba un pēc apgādībā esošo personu skaita**   | **Apgādnieka darba alga,** *euro mēnesī* | **Apgādībā esošas personas1** | | | | | **KOPĀ** | **No tiem nevar izmantot IIN atvieglojumus2** | | --- | --- | --- | --- | --- | --- | --- | --- | | **1** | **2** | **3** | **4** | **5 un vairāk** | | 0,00 | 7 397 | 5 556 | 2 052 | 548 | 210 | 15 763 | 15 763 | | 0,01-380 | 22 576 | 18 266 | 6 852 | 1 916 | 743 | 50 353 | 50 353 | | 380,01-430 | 5 010 | 3 708 | 1 056 | 228 | 141 | 10 143 | 10 143 | | 430,01-500 | 9 085 | 6 814 | 1 758 | 372 | 192 | 18 221 | 9 136 | | 500,01-600 | 9 423 | 7 456 | 1 983 | 336 | 133 | 19 331 | 9 908 | | 600,01-700 | 7 818 | 6 508 | 1 872 | 424 | 104 | 16 726 | 2 400 | | 700,01-800 | 7 324 | 6 230 | 1 614 | 300 | 171 | 15 639 | 2 085 | | 800,01-900 | 6 975 | 6 080 | 1 542 | 240 | 117 | 14 954 | 357 | | 900,01-1 000 | 6 605 | 6 056 | 1 662 | 308 | 118 | 14 749 | 118 | | 1000,01-1100 | 6 477 | 5 812 | 1 638 | 256 | 64 | 14 247 | 64 | | 1100,01-1200 | 5 788 | 5 178 | 1 383 | 272 | 109 | 12 730 | 34 | | 1200,01-1300 | 5 112 | 4 786 | 1 272 | 224 | 76 | 11 470 | 26 | | 1300,01-1400 | 4 267 | 4 214 | 1 167 | 168 | 46 | 9 862 | 0 | | 1400,01-1500 | 3 590 | 3 698 | 1 044 | 160 | 45 | 8 537 | 8 | | Virs 1 500,01 | 22 336 | 28 606 | 9 354 | 1 412 | 355 | 62 063 | 7 | | **KOPĀ** | **129 783** | **118 968** | **36 249** | **7 164** | **2 624** | **294 788** | **100 402** | | ***% no kopējā skaita*** | ***44,0%*** | ***40,4%*** | ***12,3%*** | ***2,4%*** | ***0,9%*** | ***100,0%*** | ***34,1%*** |   *1 Personas, kuras uz 2019.gada 1.janvāri nebija sasniegušas 18 gadu vecumu*  *2 FM aprēķini. Personas, kuras nevar pilnā apmērā izmantot IIN atvieglojumus par apgādībā esošām personām, jo viņu darba alga ir mazāka par IIN atvieglojumu summu*  ***Avots:*** *VID informācija uz 19.09.2019. un FM aprēķini* | | | |
|  | Nodokļa atvieglojuma sasniedzamie (t.sk. kvantitatīvie) rādītāji trīs gadu periodā, sākot ar nodokļa atvieglojuma izvērtēšanas periodu | Sasnieguma rādītājs[[3]](#footnote-3) | 2020 | 2021 | 2022 |
| 1. NM īpatsvars, kas izmanto nodokļa atvieglojumu, saglabājas (ja NM saņem ienākumu vispārējā IIN režīmā un tiem ir apgādībā esošas personas) aptuveni līdzīgs pie līdzīgām demogrāfiskajām u.c. tendencēm | 36% | 36% | 36% |
| 2. |  |  |  |
|  | Nodokļa atvieglojuma paredzamais pozitīvais efekts salīdzinājumā ar paredzamo budžeta ieņēmumu samazinājumu – kvalitatīvs izvērtējums (ja nepieciešams vai nav kvantitatīvo rādītāju) | Nav attiecināms. | | | |
|  | Nodokļa atvieglojuma iespējamie blakusefekti, riski (t.sk. paredzama nodokļu plānošana, lai samazinātu maksājamo nodokļu kopējo apmēru, izkropļota resursu pārdale ekonomikā u.c.), problēmas u.tml. | Atvieglojums par apgādībā esošu personu, kas lielākoties tiek piemērots par bērniem, ir valsts atbalsts mājsaimniecībām ar bērniem, kur vismaz viens no vecākiem strādā. Tādējādi tas ir viens no instrumentiem, kas veicina vecāku nodarbinātību. To­mēr, kā liecina FM aprēķini (skat. 7.punktu), 2018.gadā aptuveni **34,1%** (2017.gadā 28,0%) no visiem nodokļu maksātājiem, kuriem ir apgādībā esošas personas, nevarēja pilnībā izmantot atvieglojumu par apgādībā esošu personu, jo viņu darba alga bija mazāka par IIN atvieglojumu summu. Tāpat šo atvieglojumu nevar piemērot mikrouzņēmumu nodokļa maksātāja darbinieki. Tāpēc šis atvieglojums jāvērtē kopā ar citiem no valsts budžeta izmaksājamiem pabalstiem, turklāt šī atvieglojuma paaugstināšanas efektivitāte nākotnē jāvērtē kritiski, jo praktiski ir izsmelts tā tālākas palielināšanas potenciāls darba ņēmējiem ar zemiem ienākumiem[[4]](#footnote-4).  No visiem nodokļu maksātājiem, kuriem ir apgādībā esošas personas un kuri nevar pilnā apmērā izmantot atvieglojumu par apgādībā esošu personu, 2018.gadā 39,2% nevarēja izmantot līdz 40% no piešķirtā atvieglojuma apmēra, 35,0%, nevarēja izmantot no 40% līdz 80% no piešķirtā atvieglojuma apmēra, bet 25,8% nevarēja izmantot no 80% līdz 100% no piešķirtā atvieglojuma apmēra.  Atvieglojumu par apgādībā esošu personu pilnībā iespējams izmantot tikai tad, ja NM ienākumi ir pietiekami lieli. Tādējādi augot NM, aug iespēja pilnīgi izmantot atvieglojumu par vairākām personām, savukārt personām ar zemiem ienākumiem vai tad, ja persona vispār negūst ar nodokli apliekamus ienākumus, šādu iespēju nav (šajā gadījumā lielāka nozīme pabalstiem - skat. 12.punktu). Tādējādi nodokļa atvieglojuma apmēra noteikšanā jāņem vērā šādi apsvērumi:  1) nodokļa atvieglojumu maksimāli limitē:   * pieņēmums, ka sasniedzot noteiktu ienākumu līmeni, nodokļa atvieglojuma palielinājums ir mazāk būtisks * atvieglojums (nosacīts neapliekamā minimuma aizvietotājs par apgādībā esošu personu) nepārsniedz maksimālā neapliekamā minimuma apmēru * valsts fiskālās iespējas.   2) nodokļa atvieglojuma minimālo apmēru nosaka pieņēmums, ka nodokļa atvieglojums ir 50-80% apmērā no minimālās algas. | | | |
|  | Atbilstība ES valsts atbalsta nosacījumiem | Nav attiecināms. | | | |
|  | Papildus pieejamais valsts atbalsts | Minēto personu grupu valsts atbalsta ne tikai ar stimulu, kas veicina apgādnieku nodarbinātību vispārējā nodokļu režīmā, bet tos atbalsta arī ar specifiskiem instrumentiem – piemēram, pabalstiem valsts sociālās apdrošināšanas sistēmas un sociālā nodrošinājuma sistēmas ietvaros. | | | |
|  | Vai nodokļa atvieglojumu ir nepieciešamas saglabāt (norādot atkārtota izvērtējuma termiņu), pārskatīt vai atcelt | Nodokļa atvieglojumu nepieciešams saglabāt.  Atkārtots izvērtējums jāveic 2023.gadā. | | | |

Finanšu ministrs Jānis Reirs

V.Jureviča 67095560

[Viktorija.Jurevica@fm.gov.lv](mailto:Viktorija.Jurevica@fm.gov.lv)

1. Pēdējie dati par 2018.gadu, ņemot vērā, ka izvērtējuma veikšanas brīdī vēl nebija pieejama pilnīga informācija par 2019.gadu, bet minētā informācija tiks aktualizēta izvērtējuma veikšanas procesā. [↑](#footnote-ref-1)
2. Pēdējie dati par 2018.gadu, ņemot vērā, ka izvērtējuma veikšanas brīdī vēl nebija pieejama pilnīga informācija par 2019.gadu, bet minētā informācija tiks aktualizēta izvērtējuma veikšanas procesā. [↑](#footnote-ref-2)
3. Paraugā norādītie sasnieguma rādītāji un to rezultāti ir noteikti tikai parauga vajadzībām, tie var tikt mainīti izvērtējuma un saskaņošanas procesa gaitā [↑](#footnote-ref-3)
4. Nodokļu atvieglojumu ziņojums par 2018.gadu. Pieejams: <https://www.fm.gov.lv/files/nodoklupolitika/NA_novertejums_2018_FINAL.docx> [↑](#footnote-ref-4)